Paramedici spring in swembad om swemmer te helpParamedici van Netcare911 het Woensdag sowat ŉ uur in volle uniform in ŉ swembad spandeer om ŉ beseerde swemmer te help. Chris Botha, ŉ woordvoerder van Netcare911, sê ŉ vrou van Pretoria het rugslag in die swembad geoefen toe haar skouerbeen uit lit gegaan het. “Die vrou was in soveel pyn dat sy nie uit die swembad kon klim of uitgehelp kon word nie. Paramedici moes in die swembad klim om haar te behandel,” het Botha gesê. Die vrou is gestabiliseer en na ŉ nabygeleë hospitaal geneem vir verdere behandeling.